Oglas

Približno 30 privržencev neonacistične skupine je med predstavo vdrlo v dvorano in jo poskušalo preprečiti. Policija je večji del skupine okoli tridesetih v modre majice oblečenih demonstrantov odstranila, čez kakšno uro pa se je predstava režiserja Oliverja Frljića nadaljevala, je poročal Radio Slovenija. Pred gledališčem je sicer včeraj protestiralo več manjših krščanskih skupin.

Gre za uprizoritev s provokativnimi prizori, najbolj je na udaru kratek prizor, v katerem Jezus Kristus posili muslimanko. Umik predstave so pred dnevi zahtevali v češki škofovski konferenci in komunistični svetniki v mestnem svetu Brna. Vodstvo gledališča predstave kljub velikim pritiskom ni hotelo umakniti.